IPL-2018 में राजस्थान के प्ले ऑफ की नैया पहले से ही डगमगाई है अब पाकिस्तान ने उसमें आग में घी डालने का काम किया है. पाकिस्तान कैसे राजस्थान की प्ले ऑफ की राह का रोड़ा बन चुका है वो आपको बताएं उससे पहले जरा IPL2018 में राजस्थान के प्रदर्शन पर भी गौर कीजिए. राजस्थान रॉयल्स ने इस सीजन अब तक खेले 13 मुकाबलों में 6 में जीत दर्ज की है जबकि 7 हारे हैं और उसके खाते में 12 अंक हैं. मतलब साफ है प्ले ऑफ की दौड़ में इस टीम का मामला थोड़ा गड़बड़ है और अब ये और गंभीर मसला हो सकता है क्योंकि पाकिस्तान के खिलाफ टेस्ट खेलने के लिए उसके खेमें में शामिल इंग्लैंड के दो खिलाड़ी, जो कि शायद राजस्थान के खेमें के सबसे बड़े मैच विनर भी हैं, टीम का साथ छोड़ इंग्लैंड वापस लौट गए हैं. दरअसल, पाकिस्तान के खिलाफ चुनी इंग्लैंड की टेस्ट टीम में जोस बटलर और बेन स्टोक्स को भी शामिल किया गया है और ये दोनों खिलाड़ी राजस्थान का हिस्सा थे.